59 ÉTUDES 
après, ils adressaient de Baume à Jacques Beck et à Michel As Clokettes, qui 
étaient restés à Rome, une lettre que nous croyons devoir reproduire ! : 
Robers, ainsnés filz le conte de Flandres, et Jehans, sires de Namur, fils audit conte, 
à leur boins amis, maistre Jaque Bieck et mons’ Michiel As Clokètes, demourans en le 
court de Rome pour ledit conte, salut et boine amour. 
Nous vous envoions, adjoint à ces lettres, le transcrit d’une lettre que Jehans de Menin, 
chevaliers, rechut de no chier segneur et père devantdit, à Plaisence, èsquèles lettres 
vous verrés et voires est, qu'il a plusieurs coses qui portent grant grief à monseigneur, 
et dont il est grans mestiers que li ententions no saint-père le pape soit seue et mani- 
festée et wardée, et que li évesques de Vincense, ou autres hom souflissans, soit tost ou 
pays, pour faire tenir le truwe ou le soufrance, et pour faire adrecier les entrepresures 
que on à fait et fera al encontre, et pour mettre en estat deu. Si vous mandons et prions 
que à monsegneur de Parme ?, à cui nous envoions lettres, et à nos autres amis et au 
pape vous parlés et faites parler, et pourcachiés que il i mette remède hastivement, car 
li cose est en grant meschief et en péril, et ne poet longuement demourer ensi; et al 
information de vous, nous vous ramentevons et mettons à mémoire sour les articles qui 
sont contenu ès devantdites lettres : premièrement, de le présentation des bénéfices no 
sains-pères li apostoles a ordené que les coses demeurent en pendant et sans préjudice, 
dusques à dont que on porra veir comment on ira avant, et quel fin on porra mettre à le 
question principal, qui est entre le roy et monsegneur, de lequèle li papes par se grâce 
se veut entremettre. Or sanle-il bien par raison que sour ce li prélat ne doivent riens 
faire ou préjudice des présentations, et de chiaus qui doivent présenter et de chiaus qui 
vauront présenter, et que li volentés dou pape doit apparoir sour ce par se bulle, et que 
sour ce ail-on exécuteur de par lui, ou autrement li prélat aront cause de non savoir le 
volenté dou pape sour ce. Item, d’endroit les aires de chiaus qui ne se sont rendu au roy 
et se sont tenu avoec no chier segueur et père, et de leurs biens qu’il ont tenu en le 
obéissance de no chier segneur, devant les truwes, c'est apperte oevre que cil de Franche 
font contre le truwe ou contre le soufrance , et de ce qu'il veulent dire que, puisqu'il ont 
Bruges et Courtray ou autres boines villes en Flandres, il doivent avoir le castèlerie et le 
pays entour, come les membres sivans au chief, il ont tort qui ce dient et troevent oc- 
quisons cavilleuses, qui ne sont mie fondées en raison, comment il puissent aler contre 
le truwe et faire fraude as convenences de le truwe, car voirs est, et vous savés, Bruges 
est une ville francie par les anchisseurs no chier seigneur et père, et par monsegneur 
meismes, dedens les certaines bonnes qui i sont, il a eschievins et administreurs 
qui hors des bonnes n’ont ne cognissance, ne jugement, ne administration, ne pooir 
nul, ne de riens ne représentent le université dou pays dehors, ne de leur cors ne sont, 
1 Archives de Rupelmonde, n° 990. 
? Gérard Bianchi, chanoine de Parme, célèbre jurisconsulte. Il avait été créé cardinal par le 
pape Nicolas HI. 
